Bretanha (istorica)

Bretanha (en breton: Breizh o Ledav; en gallo: Bertaèyn) es un país d'Euròpa de l'Oèst —de cultura bretona— que s'espandís sus una peninsula de 240 km, confronfant l'ocean Atlantic entre la Marga al nòrd e lo golf de Gasconha al sud.

Lo gentilici es breton -a.

 Formèt lo Ducat de Bretanha, a passat temps independent, considerat coma lo brèç de la nacion bretona, puèi vengut una província del reialme de França. 
 Uèi una de las 18 regions de França se nomena "Bretanha". Aquela Bretanha administrativa, creada pel govèrn de Pétain pendent la Segonda Guèrra Mondiala, compren los 80% de l'ancian Ducat de Bretanha (departaments de Mor-Bihan, Ille et Vilaine, Còstas d'Arvòr e Finistèrra). Los 20% que demòran apertenon a l'ora d'ara al departament del Léger Atlantic que forma una partida de la region dels Païses de Léger amb per prefectura Nantas, qu'èra la capitala istorica del Ducat de Bretanha.   

Los païses istorics o províncias (en breton: bro, al plural broioù) son sovent assimilats als ancians avescats, e mai que coïncidiscan pas exactament.
Son al nombre de nòu:
 Cornoalha
 Leon
 Tregor
 Vannetés
 País de Dol
 País de Saint Brieuc
 País de Saint-Malo
 País nantés
 País rennés

 Referéncias 


 Bibliografia 


*